Tamacahut d tawsit n tsekla, d tamakunt, meḥsub d ayen yeffɣen akk i tilawt. Amezruy-is meqqer, yettuɣal ɣer zman n timawit, imi yal taqsiḍt, neɣ yal tamacahut ara d-yales wemdan, tekka-d seg yimi ɣer tmezzuɣt, tuɣ assa amkan-is di tsekla yettwajerden, tlul di timawit, tedder deg-s cḥal d leqrun, s yin akin tɛedda-d ɣef talliyin yemgaraden, tallit n ugmar d tallit n usnulfu, ihi tamacahut am nettat am tewsatin nniḍen merra, mazal isem-is yettnerni, yessawal i umaynut, akken ur teqqim ara kan di timawit, ur teḥbis ara daɣen di tira, imi assa tekcem ula deg unnar n ccna, acku llan icennayen yefkan azal i tmacahut rran-tt d tizlit, ad d-nebder garasen: Yidir, yecna tamacahut n tsekkurt, baba inu ba, Oulahlou, yecna tamacahut n slilwan, siwliyi-d tamacahut i yecna Ait Menguellet, d waṭas nniḍen i d-yellan d amaynut deg tmacahut taqbaylit.